OpenLLM-France/wikimedia huggingface dataset:
# Astra y Unceta, Cía

Astra y Unceta, Cía, anvet da gentañ Unceta y Ezperanza ha war-lerc’h Unceta y Cía, a oa un embregerezh armoù-tan euskarat savet e 1908 ha diazezet e Gernika (Euskal Herria). Produet en deus armoù-dorn a-hed an XXvet kantved.

## Istor

Krouet e oa bet Unceta y Ezperanza e Eibar (proviñs Gipuzkoa) d’ar 17 a viz Gouere 1908 gant Juan Ezperanza Salvador ha Juan Pedro Unceta Barre Nechea Cendoya. Da gentañ e produe an embregerezh pezhioù pistolennoù aotomatek. Fonnus e oa an atalieroù armoù-tan hiniennel e Gipuzkoa abaoe un 300 vloaz bennak.
E 1911 e krogas Ezperanza hag Unceta da gaozeal gant Pedro Careaga Garagarza, un ijinour en doa lakaet ur breved evit ur bistolenn damaotomatek nevez diazezet war ar Browning 1903 ha 1906. Kregin a rejont da broduiñ an arm dindan an anv Victoria. Abalamour d’an diouer a blas en Eibar ha d’un tabut gant sindikadoù ar gêr e choazjont sevel un uzin nevez e Gernika (proviñs Bizkaia). E 1914 e savas un harz-labour bras en uzin nevez. Goude un nebeud mizioù ez eas kuit al lod brasañ eus ar vicherourien. Unceta y Ezperanza a grogas neuze da broduiñ ur bistolenn nevez, ar Campo-Giro, a oa bet urzhiet gant an arme spagnolat.
E deroù ar bloavezhioù 1920 e krogas an embregerezh da broduiñ ar pistolennoù Astra 400 hag o stumm bihan, an Astra 300 (1923). E 1925 ez eas kuit ar familh Ezperanza eus an embregerezh. Adanvet e voe Unceta y Cía. Daoust da Spagn bezañ neptu en Eil Brezel-bed e sikouras Unceta y Ezperanza an Trede Reich o produiñ evitañ an Astra 6000, kambret e 9 mm Parabellum, adalek 1943.
E 1953 e voe choazet Astra y Unceta Cia, S.A. evel anv nevez an embregerezh. Etre ar bloavezhioù 1950 ha 1980 e produas pistolennoù all a bep seurt evit ar polis (Astra 357, Astra Police) pe ar sportoù tennañ (Astra Match). Er bloavezhioù 1980 e krogas ivez da broduiñ revolverioù kopiet war reoù ar merkoù Colt, Ruger pe Smith & Wesson.
Er bloavezhioù 1990 e oa lakaet diaes an embregerezhioù armoù-tan euskarat abalamour da gevezerezh Stadoù-Unanet Amerika. Dindan wask ar gouarnamant euskarat e voe savet ASTAR, ennañ mesket Astra y Unceta Cia, S.A. asambles gant o c’hevezerien bet Star Bonifacio Echeverria S.A. Ne badas ket pell ASTAR, ha mont a reas da get e 1998.

## Produioù

* Victoria / Modelo 100
* Ruby
* Campo-Giro
* Astra 400
* Astra 300
* Astra 900
* Astra 500
* Astra 600
* Astra 3000
* Astra 4000
* Astra Falcon
* Astra 357
* Astra Match
* Astra Police

## Er sevenadur

Un Astra 300 goloet gant aour a voe profet gant an embregerezh e 1928 d’an diktatour Primo de Rivera.

## Levrlennadur

* (fr) GUILLOU Luc ha GOURIO Philippe, Les pistolets Astra, Pardès, 1991

## Daveennoù

* ↑ (fr) ESTIBA Paul, Bergara ou la vitalité basque, TirMag n°26, Meurzh/Mae 2024, pp. 118-121
* 1 2 3 (fr) L'aristocrate basque, L'Astra 3000 de Primo de Rivera, TirMag n°27, mizioù Even-Eost 2024, pp. 66-69
# Astrochelys

Astrochelys :
| Astrochelys radiata ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Reptilia |
| Urzhad : | Testudines |
| Kerentiad : | Testudinidae |
| Genad : | Astrochelys |
| D'ar vevoniezh e tenn ar pennad-mañ. ||
Astrochelys zo ur genad e rummatadur ar stlejviled, ennañ daou spesad baoted eus Madagaskar. An daou spesad zo en arvar bras da vont da get.

## Spesadoù

* baot Madagaskar (Astrochelys yniphora)
* Astrochelys radiata
# Astorre II Manfredi

Astorre II Manfredi, pe Astorgio, (8 a viz Kerzu 1412 - 12 a viz Meurzh 1468) a oa condottiero italian hag aotrou Imola adalek 1439 ha Faenza adalek 1443.
Ganet e oa e Faenza, ha mab e oa da Gian Galeazzo Iañ Manfredi.
Ouzhpenn Faenza hag Imola, e oa vikel-vras ar pab e Fusignano hag e lec'hioù arall e Romagna war un dro gant e vreur Gian Galeazzo II Manfredi. Brezeliñ a reas ivez evit tud arall evit ur gopr.
E 1431 e timezas da Giovanna da Barbiano, merc'h ar c'hondottiero brudet Alberico da Barbiano. O mibien, Carlo ha Galeotto, a voe aotrouien Faenza war-lerc'h marv Astorre.

## Liammoù

* Page at www.condottieridiventura.it
| En e raok e Dugelezh Milano | Aotrou Imola 1439-1448 | War e lerc'h Taddeo Manfredi |
| En e raok Guidantonio Manfredi | Aotrou Faenza 1448-1468 | War e lerc'h Carlo II Manfredi |
# Astrac'han

Astrac'han (ruseg: Астрахань) a zo ur gêr e Rusia. Poblet eo gant 531 000 a dud (e 2014).
# Astrapia

Astrapia :
| Astrapia nigra, tresadenn gant Gould. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Paradisaeidae |
| Anv skiantel ||
| Astrapia Vieillot, 1816 ||
| D'ar vevoniezh e tenn ar pennad-mañ. ||
Astrapia a zo ur genad e rummatadur an evned, krouet e 1816 gant an evnoniour gall Louis Jean Pierre Vieillot (1748-1831).

## Spesadoù hag an isspesadoù anezhe

Pemp spesad golvaneged a ya d'ober ar genad :
* Astrapia mayeri,
* Astrapia nigra,
* Astrapia rothschildi,
* Astrapia splendidissima
** A. s. helios ha splendidissima,
* Astrapia stephaniae
** A. s. feminina ha stephaniae.
O c'havout a reer holl e Ginea Nevez, pevar (4) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Paradisaeidae/Astrapia (lennet e-barzh d'an 10 a viz Ebrel 2018).
a vo kavet e Wikimedia Commons.
# Agapornis canus

Agapornis canus :
| Agapornis canus, luc'hskeudennet e Park broadel Ankarafantsika (gwalarn Madagaskar). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Psittaciformes |
| Kerentiad : | Psittaculidae |
| Genad : | Agapornis |
| Anv skiantel ||
| Agapornis canus (Gmelin, 1788) ||
| D'ar vevoniezh e tenn ar pennad-mañ. ||
Agapornis canus a zo ur spesad evned trovanel eus ar c'herentiad Psittaculidae.
Anvet e voe Psittacus canus (kentanv) da gentañ-penn (e 1788) gant an naturour alaman Johann Friedrich Gmelin (1748-1804).

## Annez hag isspesadoù

Ar spesad a gaver an daou isspesad anezhañ e Madagaskar :
* Agapornis canus ablectaneus, e takadoù krin mervent ar vro,
* A. c. canus, e kornôg ha reter an enezenn.

## Liammoù diavaez

* (en) Agapornis canus war al lec'hienn BirdLife International.
* (en) Agapornis canus war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ AnimalBase.
* ↑ Agapornis canus war al lec'hienn Avibase.
# Agan Tavas

Agan Tavas ("Hon Yezh"; e Kernewek Kemmyn: Agan Taves) a zo anv ur gevredigezh bet krouet e 1987 ha ganti he fal kas war-raok implij ar c'herneveureg evel ur yezh vev dre gomz.
Er penn kentañ n'halle dont da vezañ izili nemet kerneveuregerion peurvarrek war ar yezh bet pedet da dont gant un ezel all. E 1990 e oa bet kemmet ar reolennoù avat ha dont a reas da vezañ ur gevredigezh digor evit klask reiñ ar muiañ a lusk posupl d'ar c'hernewek Unys kinniget e 1929 gant Morton Nance.
Anavezet e vez gant Agan Tavas an holl doareoù kerneveureg adsavet a-vremañ diazezet war un doare-skrivañ bet implijet gant Kerneveuriz/ezed o-unan a-hed istor ar yezh met n'anavez ket doareoù all ma vez implijet gante ur sistem hep tamm diazez istorel.
Roet e voe lañs da Agan Tavas e 1995 p'embannas Nicholas Williams en e levr Cornish Today a oa faziet-meur ar c'hernewek kemmyn bet lakaet da ofisiel gant Kesva an Taves Kernewek.
Hiziv e sav a-du Agan Tavas gant ar kernowek unys amendys en ur doujañ da wir e izili da implijout ar sistem reizhet-se pe ar kernowek unyes a-gent diouzh o c'hoant hag embannet e vez gantañ levrioù oc'h implijout an daou doare-skrivañ-se.
Embannet e vez ivez gant ar gevredigezh ur c'helc'hlizher miziek diabarzh anvet An Gowsva ("Ar Gaozva").

## Gwelit ivez

* Cussel an Tavas Kernuack
* Kowethas an Yeth Kernewek
* Kesva an Taves Kernewek
# Agapetus

Agapetus, pe Agapitus, zo un anv latin.
* Flavius Agapitus, politikour roman, konsul e 517.
* Agapetus Iañ (Roma, ... – 536), pab katolik adal 535.
* Agapetus II (... – 955), 129vet pab katolik
# Agapetus Iañ

Agapetus Iañ Pab an Iliz katolik roman :
| Ganedigezh | Roma, Rouantelezh ostrogot |
| Dilennet da bab | 535 |
| Dibenn e baboni | 22 a viz Ebrel 536 |
| En e raok | Yann II |
| War e lerc'h | Silverius |
| Roll ar bibien : kronologiezh · hervez al lizherenneg ||
| kemmañ |
Agapetus Iañ (e latin: Agapetus), ganet e Roma (Rouantelezh ostrogot) ha marvet d'an 22 a viz Ebrel 536, a oa bet dilennet da bab an Iliz katolik roman e 535.
# Agareg

Ur rannyezh dinkek eus skourr yezhoù nilotek eo an agareg (agar) komzet e Soudan.

## Gwelet ivez

* Yezhoù nilez-saharek
* Yezhoù nilotek
* Yezhoù nilotek ar c'hornôg
# Agapornis roseicollis

Agapornis roseicollis :
| Agapornis roseicollis, luc'hskeudennet e Namibia (Afrika). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Psittaciformes |
| Kerentiad : | Psittaculidae |
| Genad : | Agapornis |
| Anv skiantel ||
| Agapornis roseicollis (Vieillot, 1818) ||
| D'ar vevoniezh e tenn ar pennad-mañ. ||
Agapornis roseicollis a zo ur spesad evned eus ar c'herentiad Psittaculidae.
Anvet e voe Psittacus roseicollis (kentanv) da gentañ-penn (e 1818) gant an evnoniour gall Louis Jean Pierre Vieillot (1748-1831).

## Boued

Bevañ a ra diwar c'heot, greun, had ha hugennoù.

## Annez hag isspesadoù

Ar spesad a gaver an daou isspesad anezhañ en Afrika :
* Agapornis roseicollis catumbella, e mervent Angola,
* A. r. roseicollis, eus Namibia da hanternoz proviñs kozh ar C'hab.

## Liammoù diavaez

* (en) Agapornis roseicollis war al lec'hienn BirdLife International.
* (en) Agapornis roseicollis war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Agapornis roseicollis war al lec'hienn Avibase.
# Agar gun

An Agar gun (pe Ager gun) a oa un doare mindrailherez ijinet e-pad Brezel diabarzh Stadoù-Unanet Amerika. Lesanvet e oa an arm-se the Coffee Mill Gun, lesanvet e oa ivez the Union Repeating Gun.

## Istor

E-pad Brezel diabarzh Stadoù-Unanet Amerika e oa bet roet lañs bras d'an ijinerezh brezel evit dont a-benn da verraat padelezh ar brezel gant an daou du engouestlet. An Agar machine gun (ar vindrailherez Agar) a oa unan eus an hanter-kant bennak a vindrailherezioù dre zorn a voe savet e-pad ar brezel.
An anv a oa deuet eus anv an ijinour Wilson Agar (skrivet a-wechoù Wilson Ager). Ar vindrailherez a oa bet lesanvet 'Coffee Mill Gun' dre ma oa damheñvel lodenn ar c'hargañ ouzh ur mekanik kafe eus ar mare-se.

## Liammoù diavez

* (en) Studiadenn verr eus an Agar gun
# Agapetus II

Agapetus II Pab an Iliz katolik roman :
| Ganedigezh | Roma |
| Dilennet da bab | 10 a viz Mae 946 |
| Dibenn e baboni | 8 a viz Du 955 |
| En e raok | Marinus II |
| War e lerc'h | Yann XII |
| Roll ar bibien : kronologiezh · hervez al lizherenneg ||
| kemmañ |
Agapetus II (e latin: Agapetus II), ganet e Roma ha marvet d'an 8 a viz Du 955, a oa bet dilennet da bab an Iliz katolik roman d'an 10 a viz Mae 946.
# Agapito

Agapito zo un anv-badez italianek ha spagnolek, deuet eus an anv gresianek Άγαπητός, aet da Agapetus e latin, savet diwar ar ger αγάπη (agápē), "karantez"; talvezout a ra kement ha " karadek, hegarat " ha gallout a reer e dostaat ouzh an anvioù brezhonek Karadeg ha Karanteg.

## Yezhoù all

Stumm an anv e yezhoù all :
| Kastilhaneg | Agapito |
| Alamaneg | Agapitus |
| Asturianeg | Agapitu |
| Bulgareg | Агапит (Agapit) |
| Katalaneg | Agapit |
| Tchekeg | Agapetus |
| Daneg | Agapetus |
| Slovakeg | Agapet |
| Sloveneg | Agapit |
| Esperanto | Agapeto |
| Estonio | Agapetus |
| Euskareg | Agapita |
| Finlandés | Agapetus |
| Galleg | Agapet |
| Gallego | Agapito |
| Griego | Άγαπητός (Agapētos) |
| Holandés | Agapitus |
| Húngaro | Agapét |
| saozneg | Agapetus |
| Latin | Agapetus |
| Letón | Agapets |
| Lituano | Agapetas |
| Noruego | Agapetus |
| Polaco | Agapit |
| Portugaleg | Agapito |
| Roumaneg | Agapet |
| Ruseg | Агапит (Agapit) |
| Sardeg | Agapitu |
| Serbeg | Агапит (Agapit) |
| Svedeg | Agapetus |

## Tud

* Agapito Colonna (... - 1380), kardinal italian
* Agapito Mosca (1678 – 1760), kardinal italian
* Agapito Casas Abarca, livour spagnol (1860 -1917).
* Agapito Jiménez Zamora, politikour kostarikat en XIXvet kantved.
* Agapito Marazuela, folklorour spagnol
* Agapito Pozo Balbás, politikour mec'hikan ha gouarnour Querétaro etre 1943 ha 1949.
* Agapit Vallmitjana i Abarca, kizeller katalan.
* Agapit Vallmitjana i Barbany, kizeller katalan.

## Lec'hanvadurezh
### Italia

* Sant'Agapito, kumun e proviñs Isernia, e Molise

## Pennad kar

* Agapetus
# Avank-Spagn

Avank-Spagn :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Myocastoridae |
| Genad : | Myocastor |
| Anv skiantel ||
| Myocastor coypus Molina, 1782 ||
| D'ar vevoniezh e tenn ar pennad-mañ. ||
An avank-Spagn (Myocastor coypus) zo ur c'hrigner bras a-orin eus Suamerika. Degaset eo bet d'ar c'hevandirioù all en XIXvet kantved ma voe desavet evit e feur.
Unan eus ar spesadoù loened noazusañ eo en Europa.

## Rummatadur

A-wechoù e vez renket an avank-Spagn er c'herentiad Echimyidae. Mod all eo ar spesad nemetañ er genad Myocastor hag er c'herentiad Myocastoridae.
# Avank-menez

Avank-menez :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Aplodontiidae |
| Genad : | Aplodontia |
| Anv skiantel ||
| Aplodontia rufa Rafinesque, 1817 ||
| D'ar vevoniezh e tenn ar pennad-mañ. ||
An avank-menez (Aplodontia rufa) zo ur c'hrigner a vev e kornôg Kanada ha Stadoù-Unanet Amerika. Ar spesad nemetañ eo er genad Aplodontia hag er c'herentiad Aplodontiidae. Bevañ a ra nepell diouzh an dour, dreist-holl e koadeier deliaouek er menezioù, met ivez e koadeier avalpineged.
Gell-teñval eo, gant un tarch gwenn e traoñ pep skouarn. Plat ha ledan eo e benn, kreñv e rakdent ha berr e izili. Goloet eo e gorf gant ur vlevenn dilufr ha garv. Etre 30 ha 50 cm eo e hirder. N'eo ket gwall danav e gleved nag e weled er c'hontrol diouzh e stekiñ hag e c'hwesha.

## Gouennañ

E miz Du pe miz Kerzu e krog divgell, raksavenn ha gwagrennoù Cowper ar par da greskiñ. P'emañ ar barez e reuz e kresk he bronnoù hag e c'hwezh he c'hourzh. An dougen a bad etre 6 hag 8 sizhun ha ganet e vez 2 pe 3 c'holen peurliesañ. Ar re vihan zo 25 g a bouez enne. Roz ha dall int.

## Boued

Ur geotdebrer eo an avank-menez.
# Avank Amerika

Avank Amerika :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Castoridae |
| Genad : | Castor |
| Anv skiantel ||
| Castor canadensis Kuhl, 1820 ||
| D'ar vevoniezh e tenn ar pennad-mañ. ||
Avank Amerika (Castor canadensis) a zo ur c'hrigner bras eus Norzhamerika.
# Avank Eurazia

Avank Eurazia :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Castoridae |
| Genad : | Castor |
| Anv skiantel ||
| Castor fiber Linnaeus, 1758 ||
| D'ar vevoniezh e tenn ar pennad-mañ. ||
Avank Eurazia (Castor fiber) a zo ur c'hrigner bras hag a vev en Europa hag en Azia betek Sina.
# Avaloù kontell

Avaloù kontell, pe avaloù da zebriñ, a vez graet eus gouennoù avaloù a zo mat da zebriñ, en kriz pe en poazh, e-skoaz ar gouennoù avaloù sistr a ranker tennañ o chug anezho d'e dreuzfeurmiñ dre c'hoiñ.
Dont a ra an anv deus ar fed n'eus ezhomm nemet ur gontell an aliesañ (pe beñveg ebet) evit galloud debriñ anezho. A-wechoù e vez renket en o zouez an avaloù da boazhañ.
# Avaloù sistr

Avaloù sistr a vez graet deus ar gouennoù ne vezont ket debret kriz pe poaz met implijet evit fardañ an evajoù sistr, lambig hag all goude bezañ treuzfeurmet gant sikour ur go pe un distilhadur zoken.
Renket e vez ar gouennoù-se hervez o blaz (3 blaz pennañ, hag a-wechoù blazioù etrezo):
* trenk :
* c'hwerv :
* dous :
Evit fardañ sistr a-galite eo rediet an aliesañ meskañ meur a c'houenn. Pep farder sistr a ra ar meskaj hervez e skiant prenet hag ar seurt sistr en deus c'hoant fardañ.
# Avallon

Avallon :
| Kreiz-kêr Avallon. ||
| Anv gallek (ofisiel) | Avallon |
| Melestradurezh ||
| Stad | Frañs |
| Rannvro | Bourgogne-Franche-Comté |
| Departamant | Yonne |
| Arondisamant | Avallon (pennlec'h) |
| Kanton | Avallon (pennlec'h) |
| Kod kumun | 89025 |
| Kod post | 89200 |
| Maer Amzer gefridi | Jean-Yves Caullet 2014-2020 |
| Etrekumuniezh | Communauté de communes Avallon - Vézelay - Morvan |
| Lec'hienn web | http://www.ville-avallon.fr |
| Poblañsouriezh ||
| Poblañs | 6 414 ann. (2020) |
| Stankter | 240 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 163 m — brasañ 369 m |
| Gorread | 26,75 km² |
| kemmañ |
Avallon zo ur gumun en departamant Yonne hag er rannvro Bourgogne-Franche-Comté, e kreiz Bro-C'hall. Pennlec'h arondisamant Avallon eo.
Er bloavezh 2020 e oa 6 414 a annezidi hag a reer Avallonnais anezho e galleg.

## Monumantoù ha traoù heverk

* Tour an Horolaj.
* Iliz Saint-Lazare.
* Ar ramparzhioù.

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Avalon (kanaouenn, Roxy Music)

Avalon a zo ur ganaouenn saoznek savet, ton ha son, gant ar c'haner-sonaozer saoz Bryan Ferry evit Roxy Music, ar strollad a oa-eñ ezel anezhañ d'an ampoent.
Evel holl sonennoù an albom Avalon e oa bet enrollet e Studioioù Compass Point e Nassau (Bahamas) e 1981-82 hag embannet d'an 28 a viz Mae 1982. Ouzhpenn an izili voas ar mare — Bryan Ferry (kan ha klavier), Andy Mackay (saksell) ha Phil Manzanera (gitar solo) — e kemeras perzh Yanick Etienne (kenganerez), Neil Hubbard (gitar), Jimmy Maelen (benveg-tosiñ), Andy Newmark (taboulinoù) hag Alan Spenner (gitar boud) ivez.
Brudet-mat eo Avalon en abeg da vouezh dispar Yanick Etienne a glever, eilet gant saksell Andy Mackay, e dibenn ar ganaouenn. Anaoudegezh a reas Bryan Ferry ha Rhett Davies gant ar ganourez eus Haiti tra ma oa-hi o labourat gant ur strollad all, en ur studio amezek ouzh hini Ferry. Bamet-kaer e voent gant he mouezh, ma c'houlennjont ganti dont da gemer perzh er sonenn.
Adkanet e oa bet gant Heather Small hag embannet e 1997 e Fresco, pevarvet albom he strollad M People.

## Selaou Avalon...

* ...kanet gant Bryan Ferry.
* ...kanet gant M People.

## Lenn ar gerioù...

* ... el lec'hienn A-Z Lyrics.

## Notennoù ha daveennoù

* ↑ Produour an albom, a-gevret gant Roxy Music.
# Avaloù aour

An avaloù aour, pe aouravaloù, a zo frouezh hag a vez kaoz anezho e mojennoù Breizh evel e meur a vro.
Rankout a ra un den, evel an haroz Herakles, mont da gerc'hat an avaloù-aour, a zo kuzhet, pe bet laeret, gant un den fallakr, pe diwallet gant ul loen spontus bennak, un aerouant peurvuiañ.

## Pennad kar

* Avaloù-aour liorzh an Hesperidezed
# Avank

Avanked :
| Un avank Eurazia ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Castoridae |
| Genad : | Castor |
| D'ar vevoniezh e tenn ar pennad-mañ. ||
An avanked a zo bronneged krignerien a ya d'ober ar genad Castor. Anavezet int evit o savadurioù war ar stêrioù pe al lennoù.

## Spesadoù

2 spesad avanked a zo:
* avank Amerika (Castor canadensis)
* avank Eurazia (Castor fiber)
Loened all a vez graet avanked anezho, daoust n'emaint ket er genad Castor, evel an avank-Spagn pe an avank-menez da skouer.
# Bettina

Bettina zo un anv-badez alamanek hag italianek dreist-holl, deuet diwar an anv Elisabeth.

## Berranv

* Bettine, Betina
* Tina, Betty, Bette a vez implijet a-wechoù evel berrstumm.

## Tud

* Bettina von Arnim (1785-1859), skrivagnerez alaman,
* Bettina Rheims (g. e 1952), luc'hskeudennerez c'hall a orin alaman,
* Bettina Röhl (g. e 1962), kazetennerez alaman
* Bettina Zimmermann (1975 en Großburgwedel- ), aktourez alaman.

## Lesanv

* Bettina, pe Bettina Graziani, lesanv Simone Micheline Bodin (1925-2015), diskouerez-c'hiz

## Steredoniezh

* an asteroidenn (250) Bettina.
# Bettola

Bettola zo ur gumun eus Italia, e proviñs Piacenza, e rannvro Emilia-Romagna.
# Bettina Wulff

Bettina Wulff (ganet Körner d'ar 25 a viz Here 1973 e Hannover) a zo gwreg Christian Wulff, bet prezidant Republik Alamagn. Se zo kaoz e voe-hi lakaet da vaouez pennañ ar vro etre an 2 a viz Gouere 2010 hag ar 17 a viz C'hwevrer 2012.

## He buhez

E Großburgwedel e kasas Bettina Wulff he buezh betek ma vefe dilennet he gwaz da brezidant. Etre 1993 ha 1998 e studias reoliñ ar media ha gwir ar media e skol-uhel ar c'hazetenniñ hag en enklaskoù kehenterezh e skol-sonerezh ha c'hoariva Hannover.
Etre 1998 ha 2000 e labouras evit a ajañs web Online Relations a-raok dont da vezañ prezourez kelaouiñ an embregerezh Continental ma chomas betek 2009. Goude-se e voe prezourez kelaouiñ Rossmann e-pad un nebeud mizioù.
E 2006 e kejas Bettina Wulff gant Christian Wulff ha dimeziñ a rejont e 2008. Er memes bloaz e voe ganet ur mab. Goude dilennidigezh he gwaz da brezidant Alamagn e tilezas e wreg he labour hag en em ouestlas e meur a gevredigezh a garitez. Maeronez diazezadur Eine Chance für Kinder eo, ha ivez hini Müttergenesungswerk. E penn kuzul rann alaman UNICEF emañ ivez.
a vo kavet e Wikimedia Commons.
# Bettany Hughes

Bettany Hughes zo un istorourez, skrivagnerez hag embannerez saoz. Ganet eo d'ar 14 a viz Mae 1967 hag arbennikaet eo war an Henamzer klasel.
Labouret he deus kalz evit ar radio hag ar skinwel saoz.

## Buhez

Hughes a voe ganet ha desavet e kornôg Londrez. C'hoar eo d'an aktour Peter Hughes ha d'ar c'hoarier kriked ha kazetenner Simon Hughes.

## Istorourez

Evel istorourez he deus labouret alies war ar merc'hed gant ur sell benelour. Hughes a zo bet pedet alies e skolioù-meur SUA, Aostralia, Alamagn, Turkia hag Izelvroioù evit komz eus sujedoù lies evel Elena Troia, muzul an amzer er gevredigezh islamek.

## Kleweled

Brudet eo Hughes dre m'eo bet gwelet ha klevet alies er radio pe er skinwel. Skrivet pe kinniget he deus teulfilmoù, heuliadoù war sujedoù an Henamzer pe reoù modern evit an National Geographic, BBC, Discovery Channel, PBS, The History Channel ha Channel 4.
Adalek miz Gouhere 2012 e oa kroget da ginnig an heuliad teulfilmoù istorel Britain's Secret Treasures war ITV gant Michael Buerk.
Enoret eo bet alies evit he labourioù e bed ar c'hleweled. E 2009 e voe enoret gant Naomi Sargant gant priz ispisial an deskadurezh dre ar c'hleweled.

## Buhez personel

Hughes a zo dimezet gant Adrian Evans, hag a oa bet e 2012, penn an adsevel istorel evit laouenlid diamant Elizabeth II. Daou vugel a zo gant ar c'houblad.

## Notennoù ha daveennoù

* ↑ http://www.theartsdesk.com/tv/10-questions-broadcaster-bettany-hughes
# Bettendorf

Bettendorf zo anv meur a lec'h er broioù alamanek.

## Lec'hioù

* Bettendorf, e distrig Rhein-Lahn, en Alamagn
* Bettendorf, en Elzas
* Bettendorf, e Luksembourg
* Bettendorf, e Iowa SUA
# Bettignies

Bettignies a zo ur gumun eus departamant Norzh e Bro-C'hall.

## Douaroniezh

* War an harzoù gant Belgia emañ Bettignies.

## Emdroadur ar boblañs 1793-2007

* Andonioù : Cassini hag EBSSA
# Bettona

Bettona zo ur gêr e kreiz Italia, e proviñs Perugia, en Umbria,
# Bayona

Bayona zo un anv-lec'h spagnolek:
* Bayona la Real, anv spagnolek Baiona , e galizeg
* Bayona de Tajuña, anv istorel kumun spagnol Titulcia, e proviñs Madrid.
* Bayona, anv spagnolek Baiona, en Euskal Herria

## Pennadoù kar

* Baiona (disheñvelout)
* Bayonne